Thie ny Chimaeraghyn

Ta Thie ny Chimaeraghyn (, ) ny Thie Horodetsky çheet er troggalys 'sy vod Art Nouveau ayns naboonys shenndeeagh Lypky ayns Kyiv, preeu-valley yn Ookraan. T'eh soit tessen y straid noi oik Eaghtyrane yn Ookraan ec Ear. 10, Straid Bankova. Ta'n troggalys er ny ve ymmydit myr aarys eaghtyraneagh ry hoi sharmanyssyn as kellooraghyn oikoil as diploamagh voish y vlein 2005. Ta'n straid beealloo yn troggalys doont roish traght gleashtanagh as she preaban coshee t'eh nish kyndagh rish yn aarid echey da troggalys Oikyn yn Eaghtyrane.

Ren yn ard-obbree Polynnagh Władysław Horodecki troggal yn Thie dasyn hene myr thie arasane galaantagh eddyr 1901–1902. Ansherbee, as ny bleeantyn goll shaghey, chreck Horodecki yn troggalys kyndagh rish crampyssyn argidoil. Lurg shen, hie eh trooid ram laueyn roish my row eh cummaltit ec y Phartee Cummynagh derrey ny 2000yn leah. Tra va'n troggalys treigit, va jesheenys sthie as mooie aahroggit as aachouyrit rere plannyn bunneydagh Horodecki.

Ta'n troggalys geddyn e ennym voish ny jesheenyssyn ornaidagh ta taishbyney beiyn quaagh as reayrtyssyn shelgeyraght va jallooit liorish yn ard-obbree Iddaalagh Emilio Sala, er-yn-oyr dy nee shelgeyr jeean va Horodecki. Cha nel yn ennym çheet er chimaeraghyn y feayn-skeealleydaght, agh er y vod ard-obbree ta enmyssit jesheenys chimera raad ta jallooyn dy veiyn currit myr bunstooghyn jesheenagh da'n troggalys. Chossyn y mod ard-obbree er lheh moylley da Horodecki myr Antoni Gaudí Kyiv.

Imraaghyn

Kianglaghyn magh



Ronney:Ard-obbrinys Art Nouveau ayns Kyiv
Ronney:Troggalyssyn as strughtooryn ayns Kyiv
Ronney:Aaryssyn oikoil 'syn Ookraan
Ronney:Troggalyssyn reiltys 'syn Ookraan
Ronney:Troggalyssyn arasane Art Nouveau
Ronney:Slyst Pecherskyi